CELEX: 32020R0267
Language: lv
Date: 2020-02-26 00:00:00
Title: Komisijas Īstenošanas Regula (ES) 2020/267 (2020. gada 26. februāris), ar kuru 2017. gadā notikušās pārzvejas dēļ veic atvilkumu no laša nozvejas kvotas, kas Polijai pieejama 2019. gadā

27.2.2020   
               
               
                  LV
               
               
                  Eiropas Savienības Oficiālais Vēstnesis
               
               
                  L 56/1
               
            
         KOMISIJAS ĪSTENOŠANAS REGULA (ES) 2020/267
         (2020. gada 26. februāris),
         ar kuru 2017. gadā notikušās pārzvejas dēļ veic atvilkumu no laša nozvejas kvotas, kas Polijai pieejama 2019. gadā
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Padomes 2009. gada 20. novembra Regulu (EK) Nr. 1224/2009, ar ko izveido Savienības kontroles sistēmu, lai nodrošinātu atbilstību kopējās zivsaimniecības politikas noteikumiem, un groza Regulas (EK) Nr. 847/96, (EK) Nr. 2371/2002, (EK) Nr. 811/2004, (EK) Nr. 768/2005, (EK) Nr. 2115/2005, (EK) Nr. 2166/2005, (EK) Nr. 388/2006, (EK) Nr. 509/2007, (EK) Nr. 676/2007, (EK) Nr. 1098/2007, (EK) Nr. 1300/2008 un (EK) Nr. 1342/2008 un atceļ Regulas (EEK) Nr. 2847/93, (EK) Nr. 1627/94 un (EK) Nr. 1966/2006 (1), un jo īpaši tās 105. panta 4. punktu,
         tā kā:
         
                     (1)
                  
                  
                     Ar Padomes Regulu (ES) 2016/1903 (2) Polijai 2017. gadam tika iedalīta nozvejas kvota attiecībā uz lasi Savienības ūdeņos 22.–31. apakšrajonā (SAL/3BCD-F).
                  
               
                     (2)
                  
                  
                     Pēc kvotu apmaiņas starp Poliju un Latviju saskaņā ar Eiropas Parlamenta un Padomes Regulas (ES) Nr. 1380/2013 (3) 16. panta 8. punktu un pēc tam, kad Polija izmantoja ikgadējo elastību saskaņā ar minētās regulas 15. panta 9. punktu, laša nozvejas kvota Polijai 2017. gadam tika palielināta no sākotnēji 6030 līdz 13 693 lašiem.
                  
               
                     (3)
                  
                  
                     Inspekcijas apmeklējumos, kas 2018. gadā Polijā notikuši saskaņā ar Regulu (EK) Nr. 1224/2009, Komisija konstatējusi, ka nozvejas datu ziņojumi bijuši nepareizi un nepilnīgi un 2017. gada Polijas kvota attiecībā uz lasi Savienības ūdeņos 22.–31. apakšrajonā tikusi pārsniegta par 2246 lašiem. Nesakritības nozvejas sastāva ziņojumos un pārzvejas apjoms ir apstiprinājušies vairākos revīzijas un verifikācijas apmeklējumos, kas 2018. un 2019. gadā Polijā notikuši saskaņā ar Regulu (EK) Nr. 1224/2009. Attiecīgie revīzijas ziņojumi Polijai ir pienācīgi paziņoti un ar to apspriesti.
                  
               
                     (4)
                  
                  
                     Saskaņā ar Regulas (EK) Nr. 1224/2009 105. panta 4. punktā noteikto procedūru Komisija par pārzvejotajiem daudzumiem un veicamajiem atvilkumiem sāka ar Poliju apspriesties, 2019. gada 11. oktobrī nosūtot vēstuli. Polijas iestādes apstiprināja šīs vēstules saņemšanu 2019. gada 11. oktobrī.
                  
               
                     (5)
                  
                  
                     Polija 2019. gada 31. oktobra vēstulē atzina, ka 2017. gadā tā savu laša kvotu pārsniegusi par 2246 lašiem, un ierosināja šo daudzumu atvilkt no savas 2019. gada kvotas. Pēc kvotu apmaiņas Polijas kvota attiecībā uz lasi 2019. gadā ir pietiekama, lai šo atvilkumu veiktu papildus atvilkumam, kas veikts 2018. gadā notikušās pārzvejas dēļ (4).
                  
               
                     (6)
                  
                  
                     Saskaņā ar Regulas (EK) Nr. 1224/2009 105. panta 2. punktu, ja pārzvejas apjoms attiecībā pret atļautajiem izkrāvumiem ir 100 tonnas vai mazāks (kā šajā gadījumā), jāpiemēro koeficients 1,00.
                  
               
                     (7)
                  
                  
                     Šajā regulā paredzētie pasākumi ir saskaņā ar Zvejniecības un akvakultūras komitejas atzinumu,
                  
               IR PIEŅĒMUSI ŠO REGULU.
         
            1. pants
            2019. gada nozvejas kvotu, kas ar Padomes Regulu (ES) 2018/1628 (5) Polijai iedalīta attiecībā uz lasi (Salmo Salar) Savienības ūdeņos 22.–31. apakšrajonā, samazina, kā norādīts šīs regulas pielikumā.
         
         
            2. pants
            Šī regula stājas spēkā septītajā dienā pēc tās publicēšanas Eiropas Savienības Oficiālajā Vēstnesī.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2020. gada 26. februārī
            
               
                  Komisijas vārdā –
               
               
                  Priekšsēdētāja
               
               Ursula VON DER LEYEN
            
         
         
            (1)  OV L 343, 22.12.2009., 1. lpp.
         
         
            (2)  Padomes 2016. gada 28. oktobra Regula (ES) 2016/1903, ar ko 2017. gadam nosaka konkrētu zivju krājumu un zivju krājumu grupu zvejas iespējas, kuras piemērojamas Baltijas jūrā, un groza Regulu (ES) 2016/72 (OV L 295, 29.10.2016., 1. lpp.).
         
            (3)  Eiropas Parlamenta un Padomes 2013. gada 11. decembra Regula (ES) Nr. 1380/2013 par kopējo zivsaimniecības politiku un ar ko groza Padomes Regulas (EK) Nr. 1954/2003 un (EK) Nr. 1224/2009 un atceļ Padomes Regulas (EK) Nr. 2371/2002 un (EK) Nr. 639/2004 un Padomes Lēmumu 2004/585/EK (OV L 354, 28.12.2013., 22. lpp.).
         
            (4)  Komisijas 2019. gada 29. novembra Īstenošanas regula (ES) 2019/2095, ar kuru 2018. gadā notikušās pārzvejas dēļ veic atvilkumu no laša nozvejas kvotas, kas Polijai pieejama 2019. gadā (OV L 317, 9.12.2019., 105. lpp.).
         
            (5)  Padomes 2018. gada 30. oktobra Regula (ES) 2018/1628, ar ko 2019. gadam nosaka konkrētu zivju krājumu un zivju krājumu grupu zvejas iespējas, kuras piemērojamas Baltijas jūrā, un attiecībā uz konkrētām zvejas iespējām citos ūdeņos groza Regulu (ES) 2018/120 (OV L 272, 31.10.2018., 1. lpp.).
      
      
         
            PIELIKUMS
            
                        
                           Dalībvalsts
                        
                     
                     
                        
                           Sugas kods
                        
                     
                     
                        
                           Apgabala kods
                        
                     
                     
                        
                           Suga
                        
                     
                     
                        
                           Apgabals
                        
                     
                     
                        
                           2017. gada sākotnējā kvota (īpatņu skaits)
                        
                     
                     
                        
                           2017. gadā atļautie izkrāvumi (kopējais pielāgotais īpatņu skaits)
                            (1)
                        
                     
                     
                        
                           2017. gada kopējā nozveja (īpatņu skaits)
                        
                     
                     
                        
                           Kvotas apguve salīdzinājumā ar atļautajiem izkrāvumiem
                        
                     
                     
                        
                           Atļauto izkrāvumu pārsniegums (īpatņu skaits)
                        
                     
                     
                        
                           Koeficients
                            (2)
                        
                     
                     
                        
                           Papildu koeficients
                            (3)
                           ,
                            (4)
                        
                     
                     
                        
                           2019. gadā piemērojamie atvilkumi (īpatņu skaits)
                        
                     
                  
                        
                           PL
                        
                     
                     
                        SAL
                     
                     
                        3BCD-F
                     
                     
                        Lasis
                     
                     
                        Savienības ūdeņi 22.–31. apakšrajonā
                     
                     
                        6 030 
                     
                     
                        13 693 
                     
                     
                        15 939 
                     
                     
                        116,40 %
                     
                     
                        2 246 
                     
                     
                        1,00
                     
                     
                        /
                     
                     
                        2 246 
                     
                  
               (1)  Kvotas, kas dalībvalstij pieejamas atbilstīgi attiecīgajām zvejas iespēju regulām pēc tam, kad ņemta vērā apmaiņa ar zvejas iespējām saskaņā ar Eiropas Parlamenta un Padomes Regulas (ES) Nr. 1380/2013 (OV L 354, 28.12.2013., 22. lpp.) 16. panta 8. punktu, kvotu pārcēlumi no 2016. uz 2017. gadu saskaņā ar Padomes Regulas (EK) Nr. 847/96 (OV L 115, 9.5.1996., 3. lpp.) 4. panta 2. punktu un Regulas (ES) Nr. 1380/2013 15. panta 9. punktu vai zvejas iespēju pārdalīšana un atvilkumu izdarīšana saskaņā ar Regulas (EK) Nr. 1224/2009 37. un 105. pantu.
            
               (2)  Kā noteikts Regulas (EK) Nr. 1224/2009 105. panta 2. punktā. Atvilkumu, kas vienāds ar pārzvejas apjomu * 1,00, piemēro visos gadījumos, kad pārzvejas apjoms ir vienāds ar vai mazāks par 100 tonnām.
            
               (3)  Kā noteikts Regulas (EK) Nr. 1224/2009 105. panta 3. punktā un ja pārzvejas apjoms pārsniedz 10 %.
            
               (4)  Burts “A” norāda, ka ir piemērots papildu koeficients 1,5, jo konstatēta pārzveja secīgi 2015., 2016. un 2017. gadā. Burts “C” norāda, ka ir piemērots papildu koeficients 1,5, jo uz krājumu attiecas daudzgadu pārvaldības plāns.